दुबई में खेले गए एशिया कप 2018 के पांचवें और ग्रुप ए के तीसरे मैच में भारत ने पाकिस्तान को 8 विकेट से हराया। पाकिस्तान की टीम ने पहले बल्लेबाजी करते हुए सिर्फ 162 रन बनाये, जिसके जवाब में भारतीय टीम ने 29 ओवर में सिर्फ दो विकेट खोकर लक्ष्य हासिल कर लिया। इस जीत की बदौलत भारतीय टीम ग्रुप ए में पहले और पाकिस्तान की टीम दूसरे स्थान पर रही। भुवनेश्वर कुमार (3/15) को उनकी शानदार गेंदबाजी के लिए मैन ऑफ़ द मैच चुना गया।